เคอรี่ไล่ออก พนักงานขับรถส่งของ บริษัทร่วม รุมตื้บ รปภ. 
เคอรี่ (Kerry) ประสานพนักงานบริษัทร่วมไล่ออกพนักงานขับรถส่งของ รุมกระทืบ รปภ. ปมไม่ยอมแลกบัตร พร้อมให้การช่วยเหลือผู้เสียหายจากกรณี เฟซบุ๊ก Red Skull Variety แชร์คลิป อ้างเป็นพนักงานเคอรี่ทำร้าย รปภ. ป้อมทางออกพัฒนาการ 38 เนื่องจากไม่ยอมจะแลกบัตร ตามกฎของหมู่บ้าน พร้อมระบุข้อความว่า ทางผู้บริหารของหมู่บ้าน แจ้งว่า ณ วันที่เกิดเรื่อง ได้มีการประชุมและดำเนินการตามกฎหมายแล้ว ทางเคอรี่แจ้งว่า จะโอนย้ายพนักงานคนดังกล่าวทำงานในเขตอื่นแทน และไม่ให้ใช้ถนนภายในหมู่บ้านนั้นล่าสุด วันนี้ พนักงานเคอรี่คนดังกล่าว ยังคงมาส่งของในพื้นที่ของในหมู่บ้าน โดยไม่เป็นไปตามข้อตกลงที่คุยไว้กับผู้บริหารของหมู่บ้าน และยังคงมีพฤติกรรมก้าวร้าว ข่มขู่ รปภ. เหมือนเดิม และไม่ให้ความร่วมมือกับการคัดกรองของหมู่บ้านต่อมาบริษัท เคอรี่ เอ็กซ์เพรส (ประเทศไทย) จำกัด (มหาชน) ได้ออกจดหมายชี้แจงกรณีดังกล่าว ระบุว่า สืบเนื่องจากมีการแชร์คลิปวิดีโอและข่าวที่มีพนักงานร่วมขับรถจาก บริษัท บิ๊กบูม ทรานสปอร์ต จำกัด (Sub-contract)ทำร้ายร่างกายพนักงานรักษาความปลอดภัยของหมู่บ้านแห่งหนึ่งบริษัท เคอรี่ เอ็กซ์เพรส (ประเทศไทย) จำกัด (มหาชน) ขอเรียนให้ทราบว่าเรากำลังเร่งดำเนินการตรวจสอบข้อเท็จจริงเพื่อช่วยเหลือและรับผิดชอบต่อผู้เสียหาย ทั้งนี้จากการตรวจสอบพบว่าเหตุการณ์ที่เกิดขึ้นนั้นเป็นเหตุการณ์ที่เกิดขึ้นตั้งแต่วันที่ 12 พฤษภาคม ที่ผ่านมา โดยพนักงานดังกล่าวเป็นพนักงานร่วมขับรถจากบริษัท บิ๊กบูม ทรานสปอร์ต จำกัด (Sub-contract) ซึ่งไม่ได้เป็นพนักงานประจำของบริษัทฯโดยตรงอย่างไรก็ตาม เรื่องที่เกิดขึ้นทั้งหมดได้ผ่านการเจรจาไกล่เกลี่ยจนเป็นที่เข้าใจอันดีแก่คู่กรณีทั้งสองฝ่าย และทางบริษัทไม่ได้นิ่งนอนใจสำหรับเหตุการณ์ที่เกิดขึ้น ได้มีการประสานงานกับบริษัท บิ๊กบูม ทรานสปอร์ต จำกัดและหน่วยงานที่เกี่ยวข้องเรียบร้อยตั้งแต่วันที่เกิดเหตุ โดยให้พนักงานคนดังกล่าวพ้นสภาพจากการเป็นพนักงานทันทีตามนโยบายที่จะรักษาและส่งเสริมพนักงานที่ดีและไม่สนับสนุนพนักงานที่ประพฤติตนไม่เหมาะสม.
เคอรี่ (Kerry) ประสานพนักงานบริษัทร่วม ไล่ออกพนักงานขับรถส่งของ รุมกระทืบ รปภ. ปมไม่ยอมแลกบัตร พร้อมให้การช่วยเหลือผู้เสียหาย
ไล่ออก,เคอรี่,Kerry,พนักงานส่งของ,รุมทำร้าย,รุมกระทืบ,รปภ.,ข่าวทั่วไป